Lamourettes
2024-01-27 | Makasiinin Baari, Laurintie 28, Kurikka, 61300, Finland
Suomesta puuttui pitkään miesten Chippendales -ryhmää vastaava seksikkään rohkea naisten tanssiryhmä, joka ei kuitenkaan paljasta aivan kaikkea, vaan jättää jotain mielikuvituksenkin varaan. Tähän tarpeeseen vastasi Lamourettes -tanssiryhmä.
Lamourettesit esittävät lavalla salaisia miesten fantasiahahmoja: seksikkäitä sairaanhoitajia, uljaita lentoemoja, pikkutuhmia koulutyttöjä, nahka-asuisia valtiattaria, raudanlujia inttinaisia, villejä cowboytyttöjä, kuumia varikkoruusuja… Tämän lisäksi tytöt vetävät hupimielisiä tapahtumia yleisölle.
Showtime 23
Liput 14€

Pasi ja Anssi
2024-02-10 | Makasiinin Baari, Laurintie 28, Kurikka, 61300, Finland
Suomen tunnetuin bileduo Pasi ja Anssi on julkaissut lukuisia tuplaplatinaa ja platinaa myyneitä hittejä kuten Kakkuu Järvellä, Tää On Se Maa ja Maailman onnellisin maa. Mahtava peräsin ja pullet purjeet – klassikosta valittiin vuoden 2018 viralliseksi kesähitiksi.
Showtime 23
Liput 23 € ovelta 25 €

Eini LOPPUUNMYYTY
2024-02-24 | Makasiinin Baari, Laurintie 28, Kurikka, 61300, Finland
Suomalaisen musiikin ikoni EINI on luonut upeaa ja pitkää uraa jo vuodesta 1977 alkaen. Takana on 8500 keikkaa, 14 albumia ja kymmeniä singlejä. Hittejä kuudelta eri vuosikymmeneltä, jotka me kaikki muistamme: Yes sir, alkaa polttaa, Kesä ja yö, Haloo Hela Finland, Xanadu, Mä jään, Draamaa, Tilkkutäkki, Vihdoin valmis. . .ja monia muita listojen kärkeen kivunneita iskelmiä.
Showtime 23
TAPAHTUMA ON LOPPUUNMYYTY

Frogley DUO
2024-03-02 | Makasiinin Baari, Laurintie 28, Kurikka, 61300, Finland
Frogley ja duokaverinsa Marko Lapiolahti ovat tehneet pitkän uran Suomen musiikkikartalla, yhdessä ja erikseen. Heidän menneisyydestään löytyy levytyksiä, keikkoja ja paljon ajettuja kilometrejä Yön, Dingon, Skädämin, Juicen, Dave Lindholmin, Baikalin, Juhamatin, Charles Plogmanin ja monien muiden kanssa. Duon ohjelmisto koostuu osaksi edellä mainittujen artistien/bändien tuotannosta sekä muista suomirockin helmistä (suomeksi / englanniksi) sekä esim. valikoiduista Finnhitseistä.
Frogley Duon ensimmäinen yhteinen julkaisu ”Yö kaupungin hartioilla” ilmestyi suoratoistopalveluihin ja radioihin syyskuussa 2023 ja uusin ”Tulen teit sydämeen” 1.12.2023. Seuraava single ilmestyy keväällä 2024.
Showtime 23
Liput 8€

Aikakone
2024-03-09 | Makasiinin Baari, Laurintie 28, Kurikka, 61300, Finland
Aikakone on suomalainen popyhtye, joka oli 1990-luvulla yksi Suomen popmusiikin näkyvimpiä ilmiöitä. Aikakone on saanut kaksi kertaa Emma-palkinnon.
Aikakone julkaisi debyyttialbuminsa Tähtikaaren taa vuonna 1995. Se myi triplaplatinaa ja sisälsi läpimurtokappaleet ”Alla vaahterapuun”, ”Odota”, ”Taas saan lentää”, nimikkokappaleen ”Tähtikaaren taa” ja ”Matkustanut oon”, jotka kaikki saivat runsaasti radiosoittoaikaa.
Showtime 23
Liput ennakkoon 24€ ja ovelta 26€

Pauli Hanhiniemi MAT (Melko Akustinen Trio)
2024-03-23 | Makasiinin Baari, Laurintie 28, Kurikka, 61300, Finland
Pauli Hanhiniemi MAT (Melko Akustinen Trio)
Luvassa on Paulin lauluja eri vuosikymmeniltä ja eri yhteyksistä: Kolmatta naista, Paulin Perunateatteria, Hehkumoa ja ihan tuorettakin soolomateriaalia. MAT-versiot ovat orgaanisia sovituksia, mutta laulut ovat säilyttäneet olemuksensa.
Showtime 23
Liput ennakkoon 20€, ovelta 22€

NeOn Pöhönäs 30 v TURneen päättäjäiSET
2024-03-30 | Makasiinin Baari, Laurintie 28, Kurikka, 61300, Finland
NeOn Pöhönäs 30 vee turneen päättäjäiset!!
Humppaa, hömppää ja bileet päälle!!
Showtime 23 ja soitellaan kolmen setin verran
Liput ennakkoon 10€ ja ovelta 12€

Pääesiintyjät
2024-04-06 | Makasiinin Baari, Laurintie 28, Kurikka, 61300, Finland
Vuonna 1993 maamme valloitti vanhojen Suomi-filmien heinälatoromantiikasta ja rockabillystä tyyliään ammentava Pääesiintyjät-yhtye, jonka kappaleet Sua aattelen ja Iiris soivat tiiviisti radioaalloilla. Yhtye julkaisi yhden albumin nimeltä Pitkäsoitto ja katosi saman tien kuvioista. Yhtyeestä muodostui vuosien varrella kulttibändi, jota pyydettiin toistuvasti palaamaan keikoille.
Pääesiintyjät teki vihdoin toivotun paluun lavoille keväällä 2019 ja helmikuussa 2020 päivänvalon näki uusi Pääesiintyjät-albumi Lättähatun paluu, joka valittiin mm. paikallisradioiden kuukauden levyksi ja osoitti että bändi on pitkän tauon jälkeen edelleen iskussa. Vuoden 2022 Pääesiintyjät aloitti julkaisemalla hittisinglen Kaunis Veera, joka on saanut paljon radiosoittoa useilla eri asemilla.
Pääesiintyjien järjestyksessään kolmas albumi Lauluja laitakaupungilta julkaistiin helmikuussa 2022 ja se sai varsin innostuneen vastaanoton, niin kuuntelijoiden kuin mediankin keskuudessa ja valittiin mm. paikallisradioiden kuukauden levyksi. Myös musiikkiteollisuus huomasi albumin isosti, sillä Lauluja laitakaupungilta oli ehdolla vuoden 2022 Iskelmä-Emman voittajaksi helmikuun Emma Gaalassa.
Showtime 23
Liput ennakkoon 15€, ovelta 17€

HENNA PELTONEN & SOFIA FIIA SHOW!
2024-04-13 | Makasiinin Baari, Laurintie 28, Kurikka, 61300, Finland
Nyt Suomeen on lanseerattu jotain uutta ja odotettua🤩
Nais Dj duo, joka soittaa parasta ja suosituinta ysärihenkistä musiikkia, tanssii ja haippaa sekä tuo parhaat bileet tapahtumaan kuin tapahtumaan!
Dj show sisältää parasta ja soitetuinta musiikkia, tanssikoreografioita, juontamista sekä paljon visuaalista meininkiä.
Showtime 23-02.30
Liput 10€

Ressu Redford LOPPUUNMYYTY
2024-04-27 | Makasiinin Baari, Laurintie 28, Kurikka, 61300, Finland
Jo vuosikymmenien ajan suomalaisia musiikillaan viihdyttänyt Ressu Redford teki menestyksekkään paluun soolomusiikin pariin tammikuussa 2019. Onnistuneiden singlejulkaisujen lisäksi Ressu Redford hurmasi suomalaiset Vain elämää -tv-ohjelmassa ja julkaisi uuden albuminsa Hölmö sydän lokakuussa 2021. Kyseinen levy on artistin uran kannalta merkityksellinen, sillä viimeksi albumillinen soolomusiikkia Ressu Redfordilta on saatu yli kymmenen vuotta sitten. Ressu Redfordin kaikkien aikojen tunnetuimpiin kappaleisiin lukeutuvat muun muassa klassikkohitit Älä mee, Kuusi kuuta & Saturnuksen renkaat ja Kuka on se oikea.
Showtime klo 23
Liput ennakkoon 35€, ovelta 37€

Amanda Harkimo & DJ Snabu
2024-04-30 | Makasiinin Baari, Laurintie 28, Kurikka, 61300, Finland
Dj Amanda Harkimo on asiakaspalveluhenkinen dj, joka spiikkaa tarvittaessa ja pitää huolen siitä, että juhlissasi soi asianmukainen musiikki. Hän soittanut levyjä jo vuodesta 2007.
Amandan biisivalintoja olet voinut kuulla yökerhokeikkojen lisäksi Jokereiden peleissä. Amanda toimii yökerho- ja yrityskeikkojensa lisäksi Jokereiden residenssi-dj:nä. Amanda on ollut kahdesti Suomessa järjestettyjen jääkiekon MM-kisojen virallinen DJ.
Amanda on tullut tunnetuksi mm. Viidakon Tähtöset tv-ohjelman voittajana, Big Brother -tv-ohjelman kilpailijana ja Martina ja hengenpelastajat -ohjelman toisen kauden kilpailijana.
Tämä Dj hallitsee niin yökerhojen tanssilattiat täyttävät hittibiisit, kuin myös tarvittaessa rockin, hiphopin ja suomipopin.
Showtime 23
Liput 12€

RM BILEBÄNDI
2024-05-11 | Makasiinin Baari, Laurintie 28, Kurikka, 61300, Finland
RM on neljän hengen bilebändi Etelä-Pohjanmaalta. Bändin ohjelmisto koostuu kovimmista kotimaisista bilekappaleista, klassikoista tämän päivän hitteihin. RM on ollut koossa jo reilut viisitoista vuotta ja bändi on niittänyt mainetta monipuolisesti erilaisissa tapahtumissa ja keikoilla ympäri Suomea.
Showtime 23
Liput 10€

Makasiinin Loveilta by Deittisirkus ja Tauski
2024-05-18 | Makasiinin Baari, Laurintie 28, Kurikka, 61300, Finland
Oluttreffit klo 21.00 alkaen (Nonstoppina ja kaikki voivat osallistua parisuhdestatuksesta riippumatta)
Speed dating noin klo 23.00
(Tule ajoissa ja ilmoittaudu paikan päällä)
Seuraa tähän iltaan tai loppuelämäksi
Sinkkulaivaltakin tuttu Deittisirkus kohtauttaa ihmisiä livenä hauskasti ja rennosti.
Älä jää siis kotiin, vaan tartu tilaisuuteen ja tule viettämään mukava ilta tuttujen ja tuntemattomien kanssa.
Myös varatut ovat tervetulleita ja he voivat osallistua myös oluttreffeille. Huomioi aikataulu ja tule ajoissa paikalle!
Jytinää ja hittejä. Näitä tarjoilee Tauski keikoillaan.
Pitkän uran taivaltaneen Tauskin ura ei juurikaan esittelyjä kaipaa. Hittejä sisältäviä levytyksiä on kymmenittäin ja kappaleet ovat takertuneet suomalaisten sydämiin. Tauskin tunnetuimpia soolokappaleita ovat mm. Ilman sua, Sinä vain, Enkeli minulle kuiskaa, Niin minä sinulle kuulun ja Minä jumaloin sinua sekä tietenkin uran alkuaikojen kasarihittinä soinut Haavemaa (yhdessä Meiju Suvaksen kanssa). Sittemmin Tauski on tehnyt monien artistien kanssa yhteistyötä ja keikkoja ja tehnyt kappaleita myös muille.
Showtime 23
Liput ennakkoon 15€, ovelta 16€

Aliisa Syrjä
2024-06-01 | Makasiinin Baari, Laurintie 28, Kurikka, 61300, Finland
Aliisa Syrjä on laulaja-lauluntekijä, jonka sävellykset ja tekstit vievät mukanaan jonnekin sinne, missä surun ja onnen rajat ovat häilyvät ja mannerlaatat jyrisevät jalkojen alla. Debyyttisinglellään Tää tunne hurmannut Aliisa sanoittaa, säveltää ja on myös mukana biisien tuotannoissa. Artisti valittiin mukaan YleX Läpimurto-listaukseen keväällä 2023, jossa hän sijoittui huikeasti toiseksi. Aliisan kultaa striimannut debyyttialbumi Höyheniä ja saaria julkaistiin lokakuussa 2023. Parhaiten artistina Aliisaa kuvaa se, että hänen lauluissaan klassikkokirjojen järkälemäinen ja filosofinen sisältö yhdistyy nuoren ihmisen elämään sekä perinteinen lauluntekijyys nykypäivään.
Showtime 23
Liput ennakkoon 23€, ovelta 25€

MIETAA & DISCO TARGET esittää: Paluu 80-luvulle!
2024-08-03 | Mietaan Nuorisoseura, Mietaantie 392, Kurikka, 61370, Finland
MIETAA & DISCO TARGET esittää: Paluu 80-luvulle!
Den Harrow LIVE! (ITA)
DJ/Producer ROBERTO TURATTI (ITA)
Host & DJ Salsa Sinisalo (KASARI)
DJ’s Jake & R.Kuutio (DiscoTarget)
DJ Mikki & MIETAAN Legendat (MIETAA)
Liput 25€
Lippuja rajoitetusti
Ennakkolipulla varmistat sisäänpääsyn

Rytmiraide 2024
2024-08-16 18:00 - 2024-08-18 02:00 (Europe/Helsinki) | Makasiinin Baari, Laurintie 28, Kurikka, 61300, Finland
Rytmiraide on monipuolisen ja hyvän musiikin festivaali Kurikassa 16.-17.8.2024.
Kurikan Vanhalla Asemalla järjestettävä kaksipäiväinen festivaali tarjoaa hyvän musiikin lisäksi hyvää ruokaa sekä loistavan yleisön. Intiimi tunnelma Risto-veturin varjossa luo konstailemattoman ja samalla ainutlaatuisen festivaalikokemuksen. Pieni on kaunista.
Perjantaina Telttalavalla Beatmore, Klamydia ja Telaketju.
Lauantaina kahdella lavalla Airi’s, Marjo Leinonen & Bublicans, Mount Mary, The Rythmbreakers ja Jonna Tervomaa.
Lisätietoja www.rytmiraide.fi
Maksuvälineinä lippukaupassa käyvät myös epassi ja smartum. Liput toimitetaan sähköpostitse. Kurikan Lakkitehtaalta tulee kaksi sähköpostia; toinen on tilausvahvistus ja toinen QR-koodillinen pääsylippu. Mikäli sähköposteja ei tule, luultavasti antamasi sähköpostiosoite oli virheellinen. Tarkista myös roskaposti. Ongelmissa ole yhteydessä juha@kurikanlakkitehdas.fi
Avaathan qr-koodillisen lipun valmiiksi saapuessasi lippujen tarkistukseen.
Early Bird -liput myynnissä rajoitetun ajan, 21.2. – 17.3.
Perjantai 16.8. 35 €
Lauantai 17.8. 35 €
2-päivän lippu 70 €
Ennakkoliput 18.3. alkaen
Perjantai 16.8. 40 €
Lauantai 17.8. 40 €
2-päivän lippu 75 €
Hintoihin lisätään palvelumaksu 1,50€/lippu.

Benjamin
2024-09-07 | Makasiinin Baari, Laurintie 28, Kurikka, 61300, Finland
Määrätietoisesti kohti kotimaisen pop-kentän kärkeä etenevän Benjamin musiikki on itsevarmempaa, energisempää ja popimpaa kuin koskaan! Benjamin kannustaa musiikillaan elämään anteeksipyytelemätöntä ja rohkeasti omannäköistä elämää. Diskovivahteisella pop-musiikillaan hurmaava, poikkeuksellisen lavakarisman omaava artisti villitsee yleisönsä hersyvällä lavashow’llaan.
Artistin viimeisimpiä julkaisuja ovat kevään 2023 isoimpiin hitteihin lukeutuva, platinarajan rikkonut Hoida mut -single, jonka musiikkivideota on katsottu yhteensä myös huimat 1,5 miljoonaa kertaa. Tätä seurannut Minä-Minä-Maa -single puolestaan toi mukanaan koko artistin uran korkeimman radiolistasijoituksen.
Monilahjakkaan Benjaminin suurimpia hittejä ovat muun muassa suoraan Spotifyn ykköseksi noussut Naarmuja feat. IBE, tuplaplatinarajan rikkonut Juon sut pois sekä viraali-ilmiöksi kesällä 2022 räjähtänyt Maija Vilkkumaan Ei-klassikkoon pohjautuva GAY-single. Syksyllä 2022 Benjamin osoitti kunnianhimoisuutensa ja luovuutensa voittamalla Tanssii Tähtien Kanssa -kilpailun.
Showtime 23
Liput 25€/27€

OG ULLA-MAIJA
2024-09-21 | Makasiinin Baari, Laurintie 28, Kurikka, 61300, Finland
Omasta tyylistä tinkimättömästi kiinni pitävä artisti on lyönyt läpi platinaa striimanneilla kappaleilla sekä kovalla keikkailulla.
Suomalaisen “gangstaräpin” kuumimpiin nimiin sekä some ilmiöihin lukeutuva OG Ulla-Maija on kerännyt Youtubessa julkaisemilleen videoille yli 19milj katselukertaa.
Showtime 23
Liput ennakkoon 13€ ja ovelta 15€
Ennakkoliput saatavilla keikkapäivänä klo 18 saakka verkossa osoitteessa makasiininbaari.fi

Oktoberfest by Pauli Hanhiniemi
2024-10-12 | Makasiinin Baari, Laurintie 28, Kurikka, 61300, Finland
Oktoberfesteillä perinteisesti nautitaan oluesta särpimineen, tunnelmoidaan hyvän musiikin tahtiin ja pukeudutaan perinteisiin saksalaisiin asuihin.
Tätä luvassa Aseman Markilla lauantaina 12.10.2024
Ohjelma
🤠
Klo 20-22 Wanhan Aseman Oktoberfest bufee:
marinoidut kasvikset
punajuurta ja vuohenjuustoa
sienisalaatti
***
juustoinen juuresolutkeitto
olutmallasleipä
***
omena-kaalipaistos
paahdetut perunat
makkaralajitelma
BBQ-lihapullat
***
omenapiirakka ja vaniljavaahto
kahvi, tee
hinta 25€
🤠
Klo 20-22 KULO oluiden maistatusta Makasiinilla, panimotyöntekijä paikalla kertomassa oluista
🤠
Klo 22.30 arvonta, johon voin osallistua koko päivän Makasiinilla. Tällöin pitää olla paikalla noutamassa palkintoja
🤠
Klo 23 Pauli Hanhiniemi MAT 20€
🤠
… jonka jälkeen disco ja bileet jatkuu 03.30 saakka
Tässä Makasiinin ensimmäiset Oktoberfestit, tästä tulee hauskaa!! 😍😍😍

Thö Bulizongs
2024-10-19 | Makasiinin Baari, Laurintie 28, Kurikka, 61300, Finland
Thö Bulizongs on kuusihenkinen
”koronabändi”, joka nimensä mukaan on saanut alkunsa korona-ajoilta. Settilistalta löytyy jalan alle menevää iskelmää/poppia suomeksi orkan omaleimaisella tyylillä. Jammaustakuu!!
Showtime 23
Liput 5€

Village Crew
2024-10-26 | Makasiinin Baari, Laurintie 28, Kurikka, 61300, Finland
Lauantaina 26.10 Makasiinilla kajahtaa Jalahjärveltä, kun bilebändi Village Crew valtaa lavan!
Village Crew on vuonna 2022 perustettu, Etelä-Pohjalainen bilepumppu, jonka repertuaari on varsinainen runsauden sarvi. Vaikka bändi onkin tuore, on miehistö täyttänyt esiintymislauteita usealla vuosikymmenellä. Settilistalta löytyy uusimpia radiohittejä, UMK-materiaalia, pop- ja rockbiittejä. Bileklassikot eri vuosikymmeniltä eivät jätä kenenkään lanteita kylmiksi. Rennon letkeä tunnelma taattu.
Bändin kokoonpano on:
Juha Luhtanen laulu, kitara, saksofoni
Tomi Ranto basso, laulu
Ville Siro rummut, koskettimet
Niilo Rinta-Harri kitara, laulu, alttotorvi
Showtime 23, kesto 2x45minuuttia
Liput 7€

Kekri Fest & Feast
2024-11-02 | Makasiinin Baari, Laurintie 28, Kurikka, 61300, Finland
Kekri Fest & Feast
Aikataulu
päivätapahtuma:
klo 12 rumpukulkue (Kurikan tori-Makasiini)
klo 12-16 sadonkorjuulounas Wanha Asema
klo 12-17 Kekrimyyjäiset, Makasiini
klo 16 Hekate´s Fire tuliesitys, Makasiini (ulkona)
***
iltapahtuma:
klo 19.30 Musta jooga, Makasiini (HUOM. liput myydään erikseen ja tulevat myyntiin myöhemmin, seuraa ilmoittelua)
klo 22 Hekate´s Fire & Kallomäki (ulkona)
klo 24 Kallomäki

Ollie
2024-11-16 | Makasiinin Baari, Laurintie 28, Kurikka, 61300, Finland
Ollie on suomalainen pop-artisti. Artisti on julkaissut urallaan kaksi albumia Villi sydän ja Laulut pimeän jälkeen. Ensimmäinen albumi rikkoi platinarajan.
Artisti on myös huomioitu palkintoehdokkuuksilla, joista Emma-ehdokkuudet kuvastavat hyvin Ollien kasvua artistina. Vuonna 2018 hän oli ehdolla vuoden tulokkaaksi ”Villi sydän” -esikoislevyllään. Vuonna 2020 laulaja oli puolestaan noussut jo vuoden iskelmän ehdokkaaksi.
Tyylikkäänä ja karismaattisena esiintyjänä tunnettu Ollie syvensi suosiotaan viime vuonna ilmestyneellä ”Laulut pimeän jälkeen” -pitkäsoitollaan. Hänen materiaalinsa on sekoitus tanssittavaa, tunteisiin vetoavaa iskelmää ja poppia. Ollien isoimpiin hitteihin lukeutuvat biisit kuten Ongelma, Älä riko mua enää, Sä et oo sä, Naimisiin, Terkkui exille, Vaan me ja Valot. Tähän mennessä ilmestyneet kaksi albumia ovat keränneet yli 32 miljoonaa striimausta. Hänet tunnetaan myös viraalihiteiksi nousseista mashup-videoistaan.
Tapahtuma on k-18
Showtime 23
Liput 8€
Ennakkoliput ovat saatavilla keikkapäivänä klo 18 saakka osoitteessa makasiininbaari.fi

Peer Günt
2024-11-23 | Makasiinin Baari, Laurintie 28, Kurikka, 61300, Finland
Menestykseen Peer Günt ponkaisi vuonna 1984 Rockin SM-kilpailuissa, joissa kilpailivat Peer Güntin lisäksi mm. Kolmas Nainen. Debyyttialbumin Peer Günt (1985) jälkeen levyjä ilmestyi tasaiseen tahtiin aina 90-luvun puoleenväliin saakka. Bändi piti taukoa vuosituhannen vaihteessa, mutta teki paluun vuonna 2005 albumilla No Piercing, No Tattoo peräti yhdentoista vuoden levytystauon jälkeen. Vuonna 2006 yhtye palasi esiintymislavoille uudella kokoonpanolla, ja sen jälkeen se on julkaissut albumit Guts and Glory (2007), Buck the Odds (2009) sekä livelevyn Live Today, Gone Tomorrow (2011).
Peer Günt on menestyksekkään uransa ajan kulkenut omaa heavy-rock’n’blues -polkuaan, ja bändillä on takanaan tuhansia soitettuja keikkoja. Tämä vaatimaton – mutta tinkimätön – yhtye on soittanut itsensä suomalaisten sydämiin rehellisellä rock’n’rollilla ja rautaisella livemeiningillä. Yhtyeen tunnetuimpia kappaleita ovat mm. Backseat, Bad Boys are here, Bartender ja I Don’t Wanna Be a Rock’n’Roll Star.
Vuonna 2016 Peer Günt vietti 40-vuotisjuhlavuottaan! Näin kitaristi-laulaja Timo Nikki kertoi 40th Anniversary Tourin keikoista: ”Fiilikset on hyvät ja ollaan valmiit panemaan kaikkemme peliin, jotta jengi saa vastinetta ostamalleen lipulle. Keskitytään triobändin vahvuuksiin, eli pelkästään musiikkiin – kuten aina ennenkin – eli mitään sirkustemppuja ei ole odotettavissa. Keikoilla esitetään Peer Güntin musiikkia alusta tähän päivään. Tämä on paitsi yhtyeemme 40-vuotisjuhlavuosi myös mun, Saken ja Peten 10-vuotisjuhlarundi.”
Tapahtuma on k-18
Showtime 23
Liput ennakkoon 28€ ja ovelta 30€
Ennakkoliput tulevat myyntiin 15.9 klo 12
Ennakkoliput ovat saatavilla keikkapäivänä klo 18 saakka osoitteessa makasiininbaari.fi

Kaiken kansan pikkujoulut; Not So Rock BIG BAND
2024-11-30 | Makasiinin Baari, Laurintie 28, Kurikka, 61300, Finland
Kaiken kansan pikkujoulut tarjoilee Not So Rock ft.. BIG BAND!! Tämä yhteenkuuluvuuden, ihmisten juhla on jälleen täällä💥😍💖
Pikkujouluhuuruinen musiikkispektaakkeli tekee paluun Kurikan kuumimpaan menomestaan Makasiinin baariin 💥💥
Yhteislauluja, hauskanpitoa, joulun odotusta, tiukkaa soitantaa ja tulisia trumpetteja. Ja tottakai joulupukki, jouludrinkkejä sekä tonttulakit tietty!! Ja lisää buustia alkuiltaan tuo joulupukin dildomusabingo!!
Tätä iltaa et halua missata koska täällä on kaikki!!
Osta lippusi ennakkoon sillä tälläkään kertaa niitä ei kaikille riitä! Be there or be squirrel!!
Tapahtuma on k-18
Illan ohjelma:
klo 21 lipunmyynti
klo 22 dildomusabingo
noin klo 23 Not So Rock BIG BAND
Liput ennakkoon 15€

Virve Rosti
2024-12-06 | Makasiinin Baari, Laurintie 28, Kurikka, 61300, Finland
Meistä riippumattomista syistä Virve Rostin keikka joudutaan siirtämään. Uusi päivämäärä on 6.12.2024. Tapahtumaan ostetut liput käyvät suoraan uudelle päivämäärälle. Mikäli haluat palauttaa lippusi laita sähköpostia juha@kurikanlakkitehdas.fi 15.9.2024 mennessä.
Ikinuori energiapakkaus on kiertänyt viihdyttämässä lauluillaan suomalaisia jo viidellä vuosikymmenellä ja hän keikkailee edelleen aktiivisesti ravintoloissa, tapahtumissa ja yksityistilaisuuksissa.
Tänä vuonna 65-vuotisjuhliaan viettävä Virve Rosti nähdään uudella Vain Elämää -ohjelman 14. tuotantokaudella
Energiapakkaus ja rocklady on parhaimmillaan hillitöntä iloittelua Loyals orkesterinsa kanssa.
Tapahtuma on k-18
Showtime 23
Liput ennakkoon 28€ ja ovelta 30€
Ennakkoliput tulevat myyntiin 5.8 klo 12
Ennakkoliput ovat saatavilla keikkapäivänä klo 18 saakka osoitteesta makasiininbaari.fi

Ylävire
2024-12-07 | Makasiinin Baari, Laurintie 28, Kurikka, 61300, Finland
Ylävire. Rokkia, rakkautta ja hyväntuulista musiikkia. Kappaleissamme lauletaan niin ilon ja riemun tunteista kuin hieman vakavemmista aiheista liittyen elämäämme maapallolla.
Kappaleemme kertovat siitä mitä olemme omin silmin nähneet tai korvamme ovat kuulleet. Kappaleet syntyvät milloin mistäkin, joskus ne kertovat ystävistämme, joskus ne kertovat meistä tai joskus ne kertovat laajemmista maailmankaikkeuteen liittyvistä asioista. Pohdimme vakavin mielin mihin maailma ympärillämme kehittyy, seuraavana hetkenä nauramme kippurassa yhdessä ja muistelemme menneitä muistoja ja kuinka olemme päätyneet pisteeseen jossa nyt olemme. Jaamme paljon samoja arvoja sekä olemme kokeneet asioita paljon yhdessä. Opimme jatkuvasti uutta ja haluamme niin tehdä tulevaisuudessakin.
Musiikkiamme on kuvailtu positiiviseksi ja hyvän mielen musiikiksi. Se saa ihmiset hymyilemään, pomppimaan ja kyynelehtimään. Melodiat ovat tarttuvia, sanat nokkelia ja sovitukset ainutlaatuisia.
Tapahtuma on k-18
Showtime 23
Liput 8€
Ennakkoliput ovat saataville keikkapäivänä klo 18 saakka osoitteessa makasiininbaari.fi

Steve’n’Seagulls
2024-12-14 | Makasiinin Baari, Laurintie 28, Kurikka, 61300, Finland
Steve’n’Seagulls on vuonna 2010 perustettu suomalaisyhtye. Bändin musiikkia on kuvailtu ja yritetty lokeroida monin tavoin, mutta lähimpänä lienevät newgrass, country, rock, ja ainakin soitinnuksen osalta myös bluegrass. Keikoilla nähtävä soitinarsenaali on alusta asti ollut erittäin laaja; banjo, mandoliini, rummut, kontrabasso, haitari, kitara, huilu ja muut soittimet vaihtuvat bändiläisten käsissä välillä jopa lennosta. Ajan myötä yhtyeestä on hioutunut timantinkova ja tunnelman laipioon nostava kokonaisuus, joka kiertää ympäri maapallon välittämässä yleisölle musiikin ilosanomaa suoraan kylmästä pohjolasta. Jos yhtye aluksi tunnettiin rock- ja metal-klassikoiden uudelleen sovittamisesta, on yhtye kolmella viimeisellä levyllään esitellyt kansainväliselle yleisölleen myös omaa tuotantoa.
Joka kolkassa yleisöstä tuntuu huokuvan sama tunne; bändin keikoilla viihdytään, pidetään hauskaa ja nautitaan ainutlaatuisesta musiikillisesta keitoksesta!
Tapahtuma on k-18
Showtime 23
Liput ennakkoon 28€ ja ovelta 30€
Ennakkoliput tulevat myyntiin 14.10 klo 12
Ennakkoliput ovat saatavilla keikkapäivänä klo 18 saakka osoitteessa makasiininbaari.fi

Aurora
2024-12-21 | Makasiinin Baari, Laurintie 28, Kurikka, 61300, Finland
Kotimaisen reggaepopin kuningatar Aurora on tunnettu letkeästä musiikistaan, aurinkoisista keikoista ja valtaisista hiteistään.
Hänen esikoissinglensä Eilisen aurinko julkaistiin vuonna 2014 levy-yhtiö Sony Musicin kautta. Toinen single Se soi ylsi julkaistiin samana vuonna ja single striimasi kultaa. Huipputuottaja Sakke Aallon tuottama artistin esikoisalbumi Kadotaan kaupunkiin julkaistiin tammikuussa 2015 ja on myös ylittänyt kultalevyrajan. Albumi oli ehdolla Emma Gaalassa vuoden 2015 pop-levyksi. Aurora oli Emma Gaalassa ehdolla myös vuoden 2015 naissolistiksi ja yleisöäänestyksessä vuoden artistiksi. Artistin toinen albumi ”Valtakunta” -levy julkaistiin vuonna 2017, jolta hiteiksi nousivat Kaikki mitä näät jaTäydelliset -kappaleet.
Tapahtuma on k-18
Showtime 23
Liput ennakkoon 10€ ovelta 12€
Ennakkoliput saatavilla kaikkapäivänä klo 18 saakka osoitteessa makasiininbaari.fi

Tuppu's Acoustic Experience
2024-12-25 | Makasiinin Baari, Laurintie 28, Kurikka, 61300, Finland
Tuppu’s Acoustic Experience tarjoilee erittäin hyvän musiikillisen kattauksen lisäksi elämäniloa ja bilemieltä!
Bändi koostuu kolmesta laulusta, akustisesta kitarasta ja Loota percussionista!
Esitämme kaikkien tuntemaa bilemusaa!
Joten homma toimii pomminvarmasti paikassa kuin paikassa!
Tapahtuma on k-18
Showtime 23
Liput 8€
Ennakkoliput ovat saatavilla keikkapäivänä klo 18 saakka osoitteessa makasiininbaari.fi
